# A black text on a white background Description automatically generatedA logo with a blue and gold design Description automatically generated

CYF CAJE Wales/WPF/2024/0006

CYMERADWYWYD 30/01/2024

# TEITL Y SWYDD Gweithiwr Cymorth Mamolaeth Cymru

# BAND CYFLOG 3

|  |  |  |
| --- | --- | --- |
| Crynodeb o’r Swydd | | |
| * Ymgymryd â dyletswyddau dirprwyedig heb fawr ddim goruchwyliaeth gan nyrs gofrestredig, bydwraig neu ymarferydd â chymwysterau priodol ac yn dilyn cyfnod o hyfforddiant a chwblhau sgiliau a chymwyseddau craidd. * Darparu gofal uniongyrchol ac anuniongyrchol i fabanod mewn ardaloedd trosiannol a gofal arbennig, rhieni a theuluoedd. | | |
| Yn gyfrifol i’r | | |
| Yn gyfrifol o ran adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| **Cynllunio a Dylunio**  Cynllunio ei lwyth gwaith ei hun sydd wedi'i ddirprwyo gan nyrs gofrestredig, bydwraig neu ymarferydd â chymwysterau priodol gan sicrhau bod tasgau'n cael eu cwblhau mewn modd amserol, a chynllunio ei lwyth gwaith ei hun yn unol â blaenoriaethau ac anghenion babanod.  Dilyn gweithdrefnau gweithredu safonol, canllawiau a pholisïau wrth ddarparu gofal.  Gweithio o fewn cwmpas ymarfer a chymhwysedd ei hun.  Gweithio fel rhan o'r tîm amlddisgyblaethol, gan adrodd gwybodaeth berthnasol i'r ymarferydd priodol.  **Effeithiolrwydd**  Gweithio fel rhan o'r tîm nyrsio a'r tîm amlddisgyblaethol ehangach gan ddarparu gofal caredig, tosturiol a pharchus wedi'i integreiddio â'r teulu i fabanod, rhieni a theuluoedd.  Darparu gofal uniongyrchol ac anuniongyrchol i fabanod, rhieni a theuluoedd o dan oruchwyliaeth nyrs gofrestredig, bydwraig, neu ymarferydd â chymwysterau priodol.  Rhoi gofal i fabanod yn yr ardaloedd gofal trosiannol/gofal arbennig/dibyniaeth isel dan ddirprwyaeth a goruchwyliaeth nyrs gofrestredig, bydwraig, neu ymarferydd â chymwysterau addas.  Cydweithio ag aelodau eraill o'r tîm amlbroffesiynol i sicrhau gofal o ansawdd uchel a rhyddhau babanod yn ddiogel ac yn amserol.  Adnabod ac adrodd am unrhyw newid i gyflwr y babi i nyrs neu fydwraig gofrestredig neu ymarferydd â chymwysterau addas.  Yn adnabod ac yn ymateb yn briodol i argyfyngau clinigol.  Cefnogi menywod, pobl sy'n geni, a phartneriaid gyda bwydo babanod gan gynnwys bwydo ar y fron, tynnu llaeth o’r fron, bwydo'n artiffisial a hylendid offer.  Cefnogi prosesau mewn theatrau, sy’n cynnwys hebrwng mamau/pobl sy'n geni i ac o’r theatr, paratoi’r theatr cyn ac ar ôl triniaethau, nôl yr offer angenrheidiol, cynorthwyo prosesau di-haint trwy gael a dadlapio cyflenwadau, rheoli gwastraff a chynnal glendid.  Hyrwyddo a chefnogi cyswllt croen wrth groen gyda babanod a rhieni os yw'n briodol.  Yn gymwys i gyflawni ystod o sgiliau clinigol sy'n briodol i'w maes gwaith yn unol â'u cwmpas ymarfer a'r fframwaith llywodraethu nyrsio gan gynnwys:   * Sicrhau cymeriant maethol priodol pob babi yn unol â'u cynllun gofal. * Monitro a chofnodi hylifau gwastraff y corff yn gywir. * Monitro arwyddion hanfodol a chofnodi ac adrodd ar ganfyddiadau e.e. pwysau, tymheredd, curiad y galon, anadliadau, faint o ocsigen sydd yn y gwaed a monitro glwcos yn y gwaed. * Adnabod ac ymateb i unrhyw anawsterau teuluol, bod yn ymwybodol o anghenion emosiynol rhieni a theuluoedd sydd â babanod yn yr ysbyty, darparu arweiniad a chefnogaeth. * Profion pwynt gofal cyflawn. * Cwblhau sgrinio smotyn gwaed babanod newydd-anedig fel y bo'n briodol ar ôl hyfforddi a chofrestru.   Cymryd rhan mewn derbyn, trosglwyddo a rhyddhau babanod yn unol â pholisïau bwrdd iechyd.  Hebrwng babanod i adrannau eraill o fewn y lleoliad gofal iechyd, a dilyn gweithdrefnau diogelwch.  Rhoi gwybod am unrhyw gamgymeriadau a chymryd perchnogaeth o gamgymeriadau gan hysbysu'r fydwraig neu'r nyrs gofrestredig yn brydlon.  Gweithredu'n sensitif, yn dosturiol ac yn barchus ar adegau o brofedigaeth neu golled.  Darparu addysg, cyngor a chefnogaeth iechyd y cyhoedd, hybu iechyd ac atal afiechyd i rieni a theuluoedd.  Cadw at bolisïau a gweithdrefnau rheoli heintiau lleol i gynnal amgylchedd diogel a hylan.  **Stoc ac Offer**  Cynnal lefelau digonol o stoc, offer a deunyddiau a hwyluso defnydd effeithlon ac effeithiol o adnoddau gan nodi pan fydd argaeledd yn disgyn islaw safon neu lefel dderbyniol.  Cynorthwyo wrth gynnal glendid offer, ystafelloedd a storfeydd.  Sicrhau cadw, dychwelyd neu waredu eiddo unigolion yn ddiogel.  **Cyfathrebu**  Croesawu babanod, rhieni, teuluoedd ac ymwelwyr, gan ddarparu cymorth, cefnogaeth a gwybodaeth.  Siarad â babanod, rhieni, a theuluoedd yn sensitif, yn gyfrinachol a chydag empathi i ddiwallu anghenion cyfathrebu, corfforol ac emosiynol eang unigolion.  Defnyddio amrywiaeth o ddulliau cyfathrebu i ymgysylltu â rhieni mewn ffyrdd y gellir eu deall yn glir, a chydnabod anghenion unigol, a goresgyn unrhyw rwystrau i gyfathrebu.  Sefydlu a chynnal cyfathrebu effeithiol gyda rhieni a theuluoedd gan sicrhau bod ganddynt ddigon o hyder, cymorth a chefnogaeth i’w galluogi i ofalu am eu baban wrth baratoi ar gyfer rhyddhau.  Gweithio fel rhan o'r tîm amlddisgyblaethol, gan adrodd gwybodaeth berthnasol i'r ymarferydd priodol i sicrhau bod gofal wedi'i gynllunio a'i gydlynu'n dda.  Cynnal cyfrinachedd yn unol â pholisi llywodraethu gwybodaeth lleol  **Gwella a Monitro**  Cydymffurfio â pholisi iechyd a diogelwch byrddau iechyd a chymryd rhan weithredol yn y broses hon gyda chyfrifoldeb am adrodd am ddigwyddiadau trwy system Datix.  Gallu adnabod ac adrodd am bryderon diogelu plant ac oedolion. Gallu rhoi gweithdrefnau diogelu ar waith.  Gallu cymryd rhan mewn gweithgareddau archwilio ac arolygon, ymchwil neu weithgareddau datblygu.  **Rheoli, Arwain a/neu Hyfforddi**  Cefnogaeth trwy arddangos elfennau o'ch rôl eich hun, aelodau o'r tîm sydd newydd eu penodi heb eu cofrestru neu ddysgwyr eraill.  Dangos gweithdrefnau i rieni a gofalwyr ar sail unigol neu grŵp.  **Digidol a Gwybodaeth**  Cynnal cofnodion cywir mewn fformatau ysgrifenedig ac electronig, gan gadw at bolisïau llywodraethu data, cyfrinachedd a seiberddiogelwch.  Lle bo'n briodol yn dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel. | | |
| MANYLEB Y PERSON | | |
| Cymwysterau a Gwybodaeth | | |
| Hanfodol  * Cymhwyster Lefel 3 mewn pwnc cysylltiedig â gofal iechyd   Neu   * Brofiad cyfatebol a bydd yn gallu dangos tystiolaeth o gymhwysedd seiliedig ar waith ac arddangos gwybodaeth ddamcaniaethol. Bydd yn gallu cyflawni dyletswyddau gofal clinigol sy'n berthnasol i'r rôl a enillir drwy brofiad a hyfforddiant seiliedig ar waith/cyrsiau byr. * Gwybodaeth am y Cod Ymddygiad ar gyfer Gweithwyr Cymorth Gofal Iechyd yng Nghymru a Chanllawiau Dirprwyo Cymru Gyfan (AaGIC) * Gwybodaeth am bolisïau a gweithdrefnau perthnasol yn y lleoliad gofal iechyd er enghraifft egwyddorion Diogelu oedolion/plant i gadw cleifion yn eu gofal yn ddiogel. Hefyd cyfrinachedd er enghraifft y Rheoliad Cyffredinol ar Ddiogelu Data (GDPR). | | |
| Profiad | | |
| Hanfodol  * Profiad o weithio mewn amgylchedd iechyd neu ofal cymdeithasol perthnasol, a darparu gofal uniongyrchol i gleifion.  Dymunol  * Profiad o weithio gyda grwpiau cleifion sy'n berthnasol i faes yr ymarfer. * Profiad o weithio yn y GIG. | | |
| Sgiliau a Phriodoleddau | | |
| Hanfodol  * Sgiliau cyfathrebu da – ar lafar ac yn ysgrifenedig, gyda’r gallu i gyfleu gwybodaeth yn glir ac yn sensitif. * Yn gallu gweithio i safon uchel gyda chyn lleied o oruchwyliaeth â phosibl * Yn gallu aros yn bwyllog mewn sefyllfaoedd sy’n achosi straen. * Yn gallu dangos agwedd ofalgar a thosturiol. * Sgiliau trefnu a’r gallu i gynllunio a blaenoriaethu ei lwyth gwaith ei hun ac eraill yn effeithlon * Yn gallu defnyddio technoleg i gyflawni'r rôl, er enghraifft Microsoft Office, platfformau rhithwir fel TEAMS * Gallu corfforol i gyflawni dyletswyddau'r rôl, sy’n cynnwys codi, cynorthwyo gyda symudedd, a chyflawni tasgau llaw eraill.  Dymunol  * Mae sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu. | | |
| Arall | | |
| **Arall**   * Cliriad manylach gan y Gwasanaeth Datgelu a Gwahardd (DBS) gan gynnwys gwiriad Rhestr Waharddedig Oedolion a Phlant. * Yn gallu gweithio amrywiaeth o batrymau sifft. | | |